Droogtehulpfonds-projek bereik nuwe hoogtes - My Matzikama | My Matzikama
Droogtehulpfonds-projek bereik nuwe hoogtes
Burre Burger, stigter van die droogtehulpfonds-projek, het aangekondig dat hul span nuwe hoogtes bereik het. Burre en sy span het aansoek gedoen om ses vragte mielies gratis en sonder enige belasting oor te vat na Namibië om die boere in die suide van Namibië te help. Die permit vir die vragte mielies is goedgekeur.
“Ons kan dié week slegs een al laai omdat ons ook mielies laai vir Merweville, Willowmore en Riversdal en dan laai ons nog ’n vrag lusern in Alldays, ’n vrag lusern na Jacobsdal, twee vragte lusern na Malalaan en ’n vrag bale na Wellington. Ons doen dus hierdie week nege gratis vragte voer na boere. Ons help enige ras en enige ouderdom,” sê Burger.
Burger het op 3 Maart op Calvinia met die projek begin. Hy het hulp verleen tydens die droogtekrisis wat Calvinia ondervind het en die projek het uitgebrei na ander plekke soos Bitterfontein, Eksteenfontein, Brandvlei, Kliprand, Pofadder, Vredendal en nog vele meer.
Doen jou deel en wees deel van die droogtehulpfonds-projek. Jy kan ŉ groot verskil maak en help om die droogtekrisis te verminder. Indien jy dalk ŉ skenking wil maak, kan jy dit by die volgende rekening doen:
Verwysing: Droogte nood
“Die verlede is die verlede, ons moet fokus op die toekoms. As ons almal vorentoe kyk en mekaar help, kan ons die land verbeter en ander nuwe hoop gee,” sê Burger.
Vir meer inligting kontak Burre Burger by 082 970 9219 of sluit aan by sy Facebook-groep, Droogte Hulp (met Burre Burger).
Orak 12 uur-wedloop
Die Orak 12 uur-wedloop word aangebied deur die Olifantsrivier-atletiekklub. Die geleentheid vind op Saterdag, 1 Julie, van 06:00 tot...
KykNET vier 18 jaar op die kassie
Die Afrikaanse kanaal, kykNET, is amptelik mondig. Ons kyk terug na so ’n paar hoogtepunte oor die afgelope 18...
Raaiselkind: Vrae is daar baie, antwoorde is daar min
Raaiselkind is van 16 Februarie te sien in fliekteaters landwyd. Dit is gegrond op die roman van bekroonde skrywer...
Op Vrydag, 16 Junie, sal daar Jeugdag-vieringe op Vredendal wees. Die jeugdag-verrigtinge sal op Vredendal-Noord se sportterrein plaasvind en...
Huisgenoot se Tempo-toekennings – vanjaar in ’n splinternuwe formaat!
Dit is tyd vir een van die grootste gebeurtenisse op die plaaslike vermaakkalender: Huisgenoot se jaarlikse Tempo-toekennings! Al die...
Van Donderdag, 27 April, tot Sondag, 30 April, gaan daar ’n Oh Dam-musiekfees plaasvind. Hierdie musiekfees vind plaas by...
TV-hoogtepunte: 11 Oktober 2017
Wat kyk jy vanaand? Hier is so paar hoogtepunte op die kassie. 19:30 kykNET (kanaal 144): Binnelanders Die afwagting...
Om ’n oorbruggingsjaar te neem of nie?Ons onthou Johan du Preez